เมื่อวานไปหาที่คลินิกเพื่อที่จะตรวจสุขภาพเอาใบรับรองแพทย์ไปสมัครงานถึงคิวเข้าพบ ได้ตรวจฟังเสียงหัวใจอยู่3รอบ "ถามหนูว่าเป็นลิ้นหัวใจรั่วมั๊ย"หนูเลยบอกว่าไม่ได้เป็นค่ะ ก็เลยฟังเสียงหัวใจอีกรอบ "น่าจะเป็นน้ะ" เลยบอกถ้ามีอาการเหนื่อยหรือตัวเขียวให้ไปพบแพทย์ที่โรงพยาบาลเพื่อใช้เครื่องมือตรวจดู(จำชื่อเครื่องมือไม่ได้) แต่เคยใจสั้นเมื่อ2เดือนที่แล้วเนื่องจากดื่มกาแฟที่เข้มข้นเกินไปแล้วกินเกินขนาดเพราะส่วนตัวชอบกินค่ะ แต่อาการปัจจุบัน รู้สึกเหนื่อยง่าย หอบง่าย นั่งอยู่เฉยๆยังรู้สึกเหนื่อยและหอบ หายใจไม่ทั่วถึง แน่นหน้าอกเล็กน้อย หัวใจเต้นเร็ว เป็นไปได้มั๊ยค่ะว่าจะเป็นลิ้นหัวใจรั่วจริงๆ
สวัสดีค่ะ การฟังเสียงหัวใจด้วยหูฟัง (stethoscope) หากฟังได้ยินเสียงผิดปกติ อาจแสดงว่าลิ้นหัวใจมีการทำงานที่ผิดปกติ โดยอาจเป็นลิ้นหัวใจรั่วหรือปิดไม่สนิท หรือเป็นลิ้นหัวใจตีบก็ได้ อย่างไรก็ตาม การฝังแค่เสียงหัวใจ อาจไม่สามารถยืนยันการวินิจฉัยที่แน่นอนได้ ต้องอาศัยการตรวจพิเศษเพิ่มเติม คือ อัลตราซาวด์หัวใจ หรือ echocardiogram ซึ่งอาจตรวจร่วมกับคลื่นไฟฟ้าหัวใจด้วยสำหรับอาการเหนื่อยง่ายหายใจไม่อิ่มแน่นหน้าอก รู้สึกหัวใจเต้นเร็ว อาจเกิดได้จากหลายสาเหตุ นอกจากอาการลิ้นหัวใจรั่ว ได้แก่- การออกกำลังกาย หรือใช้แรงอย่างหนัก- อุณหภูมิของอากาศสูงหรือต่ำมากเกินไป- อยู่บนที่สูง ซึ่งมีความกดอากาศต่ำ- เกิดเหตุการณ์ทำให้ตื่นตระหนกตกใจกะทันหัน หรือเกิดความวิตกกังวลเกิดความเครียด- เป็นโรคหอบหืดแต่จะมีอาการหายใจลำบากเป็นหลัก หายใจมีเสียงดังวี๊ดๆ เป็นต้-มีการติดเชื้อในระบบทางเดินหายใจ แต่มักมีอาการอื่นๆ ร่วม เช่น ไข้ ไอ มีเสมหะ มีน้ำมูก-โรคหัวใจเช่น หัวใจเต้นผิดจังหวะ รวมถึงการมีลิ้นหัวใจรั่วหรือตีบ- โรคปอดอุดกั้นเรื้อรัง- มีภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น- สมรรถภาพร่างกายลดลง เช่น ไม่ค่อยออกกำลังกาย ทำให้เหนื่อยหอบและหายใจไม่อิ่มได้ง่ายเมื่อทำกิจกรรมต่าง ๆ- การตั้งครรภ์- มีภาวะไทรอยด์เป็นพิษหรือไทรอยด์ฮอร์โมนต่ำสำหรับการดื่มกาแฟในปริมาณมากไป อาจทำให้มีอาการหัวใจเต้นเร็ว รู้สึกใจสั่น และการที่หัวใจเต้นเร็วอาจส่งผลให้ฟังเสียงหัวใจผิดปกติได้แนะนำว่าควรลดปริมาณการดื่มกาแฟ และเครื่องดื่มที่มีคาเฟอีนชนิดอื่นๆ นอนหลับพักผ่อนให้เพียงพอ ทานอาหารที่มีประโยชน์ หมั่นออกกำลังกาย โดยเริ่มจากการออกกำลังกายเบาๆ ก่อน หากยังคงรู้สึกมีอาการรเหนื่อยง่าย และมีหัวใจเต้นเร็ว (เกิน 100 ครั้งต่อนาที) ควรกลับไปพบแพทย์เพื่อตรวจเพิ่มเติมด้วยเครื่องมืออย่างที่แพทย์แนะนำค่ะ